Ir-Regolament tal-Kunsill (KE) Nru 2801/95
tad-29 ta' Novembru 1995
li jemenda r-Regolament Nru 79/65/KEE li jistabbilixxi network għall-ġbir ta’ l-informazzjoni dwar il-kontabilità ta' l-introjti u l-ħidma kummerċjali ta’ l-azjendi agrikoli fil-Komunità Ekonomika Ewropea
Il-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi r-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi network għall-ġabra ta’ l-informazzjoni dwar il-kontabilità ta' l-introjti u l-ħidma kummerċjali ta’ l-azjendi agrikoli fil-Komunità Ekonomika Ewropea [2] jistabbilixxi għal ċerti Stati Membri n-numru ta’ l-azjendi li jibagħtu ritorn fil-firxa ta' l-istħarriġ;
Billi l-firxa ta' l-istħarriġ tan-network ta’ l-informazzjoni trid tikkomprendi l-azjendi agrikoli kollha ta’ ċertu daqs ekonomiku, irrispettivament minn kull xogħol li l-operatur jista’ jidħol għalih; billi din il-firxa għandha terġa’ tiġi eżaminata perjodikament fid-dawl ta’ l-informazzjoni l-ġdida rigward l-Istħarriġ dwar l-Istruttura ta' l-Azjendi Agrikoli;
Billi l-azjendi li jibagħtu ritorn iridu jiġu magħżula skond ir-regoli stabbiliti fil-kuntest ta’ pjan immirat li jiksebkampjun rappreżentattiv tal-kontabilità tal-firxa ta' l-istħarriġ; billi n-numru ta’ l-azjendi meħtieġ sabiex jipprovdikampjun rappreżentattiv għandu jiġi eżaminat wara l-analiżi tal-firxa riċenti ta’ l-informazzjoni fl-istħarriġ;
Billi r-regoli ddettaljati sabiex tiġi applikata, b'mod partikolari l-għatba għad-daqs ekonomiku u għan-numru ta’ l-azjendi li jibagħtu ritorni għal kull diviżjoni, jiġu adottati, skond il-proċedura tal-Kumitat tal-Komunità; billi għandhom jiġu stabbiliti l-kriterji tekniċi bħalma hu d-daqs approprjat tal-kampjun fir-regoli ddettaljati ta’ l-applikazzjoni; billi, sabiex jiġi żġurat avviċinament uniformi, in-numru ta’ l-azjendi li jibagħtu ritorn għandu jiġi ffissat skond din il-proċedura għall-Istati Membri kollha;
Billi, wara l-adeżjoni ta’ l-Awstrija, il-Finlandja u l-Isvezja fl-Unjoni Ewropea, l-Anness mar-Regolament Nru 79/65/KEEC għandu jiġi ssupplimentat bil-lista tad-diviżjonijiet għal dawn l-Istati Membri,
ADOTTA DAN IR-REGOLAMENT
L-Artikolu 1
1. "L-Artikolu 4
1. L-istħarriġ referit fl-Artikolu 1 (2)(a) għandu jkopri l-azjendi agrikoli li għandhom daqs ekonomiku ugwali għal jew ikbar minn għatba espressa fl-unitajiet ta' daqs Ewropew (UDE), kif definita fit-tipoloġija Komunitarja.
2. Biex tikkwalifika bħala azjenda, azjenda agrikola:
(a) għandha jkollha daqs ugwali għal, jew akbar minn għatba li trid tiġi stabbilita skond il-paragrafu 1;
(b) għandha tinħadem minn bidwi li jżomm il-kontijiet jew li juri r-rieda u kapaċi jżomm il-kontijiet ta' l-azjenda agrikola u li jkun lest li jippermetti l-informazzjoni dwar il-kontabilità li tkun disponibbli għall-Kummissjoni;
(ċ) għandha tkun rappreżentattiva, flimkien ma’ l-azjendi oħra u fil-livell ta’ kull diviżjoni, tal-firxa ta' l-istħarriġ.
3. In-numru massimu ta' l-azjendi li jibagħtu ritorn għandu jkun ta' 80000 għall-Komunità.
4. Għandhom jiġu adottati regoli ddettaljati sabiex jiġi applikat dan l-Artikolu, u b'mod partikolari l-għatba dwar id-daqs ekonomiku u n-numru ta’ l-azjendi li jibagħtu ritorn għal kull diviżjoni skond il-proċedura stabbilita fl-Artikolu 19."
2. L-Anness mar-Regolament Nru 79/65/EEC għandu jiġi miżjud ma’ dak elenkat fl-Anness ma’ dan ir-Regolament.
L-Artikolu 2
Dan ir-Regolament jibda japplika mis-seba’ jum wara l-pubblikazzjoni tiegħu fil-Ġurnal Uffiċjali tal- Komunitajiet Ewropej.
Dan ir-regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Novembru 1995.